Los serbians (Србијанци u Srbijanci en serbo) son los habitadors de Serbia independientment de lo suyo orichen etnico, encara que lo termin s'emplega mes a sobén pa nombrar a la población etnicament serba d'este país. En lo standard serbo se puede referir en un sentiu mes restreito a los serbos de Serbia Central. Lo termin excluye a los serbos etnicos de los países de vecins como Bosnia y Herzegovina, Croacia, Montenegro y Macedonia que se nombran con lo termin Srbin en singular y Srbi en plural. En las luengas occidentals ha puesto haber-ie confusions entre lo emplego de lo chentilicio serbians u lo etnonimo serbos. Por una part s'ha plegau a aplicar lo chentilicio serbians a los serbos de Bosnia y por un atra part s'ha plegau a aplicar erroniament lo etnonimo serbos a los ciudadans de Serbia sin importar la etnicidat. Este tipo de confusions son bien documentadas en anglés (Bosnians Serbians en cuenta de Bosnian Serbs).